
1. [bookmark: _Toc232076149]Introducció
[bookmark: _Hlk153976002](Cal adaptar la introducció al context en el qual s’aplica.)
Nom del municipi és un municipi divers que té un compromís ferm amb els drets de la ciutadania, i una de les seves prioritats és garantir els drets de persones lesbianes, gais, bisexuals, transgèneres, intersexuals i queers, i erradicar l’homofòbia, la bifòbia i la transfòbia. L’Ajuntament d Nom del municipi  ha donat un fort impuls a aquestes polítiques socials amb el desplegament de incloure polítiques LGBTI+ municipals (no esportiu) ja implementades al conjunt del municipi, si és el cas. 
Des de l’àmbit de l’activitat física i l’esport també és necessari garantir el dret fonamental de totes les persones a participar en la pràctica esportiva sense discriminacions de cap tipus i contribuir així a formar part d’un municipi i una societat més diversa i inclusiva. Fins ara, en l’àmbit esportiu s’han impulsat mesures per a la igualtat i inclusió mitjançant incloure polítiques esportives d’igualtat i inclusió ja implantades des de l’àmbit esportiu del municipi, si escau.  
[bookmark: _Hlk201841391]No obstant això, el context esportiu segueix sent un espai on sovint es fan presents l’heteronormativitat i l’LGBTI-fòbia, la qual cosa dona lloc a la discriminació i a l’abandonament esportiu de les persones LGBTI+, i afecta tota la població. Tot i els avenços legislatius dels darrers temps, encara caldrà recórrer un llarg camí en aquest sentit, i sorgeixen resistències al canvi que reobren i qüestionen drets ja conquerits.
En el context anterior, aquest Pla estratègic busca crear una cultura esportiva que celebri la diversitat i elimini la discriminació basada en l’orientació sexual, la identitat sexual i de gènere o l’expressió de gènere, amb l’objectiu de fomentar un ambient segur i acollidor per a tothom. Aquest Pla, doncs, no és només una declaració d’intencions, sinó també una mostra de la ferma voluntat de treballar per una activitat física i esport amb més diversitat i lliure de LGBTI-fòbia.


2. [bookmark: _Toc232076150]Marc de referència
2.1. [bookmark: _Toc232076151]Marc conceptual
El present Pla està creat des de la perspectiva de la diversitat afectivosexual i de gènere. Aquesta perspectiva vol anar més enllà de les persones LGBTI+, per oferir una mirada global del gènere i de la sexualitat que no només consideri la població LGBTI+, sinó també tot el conjunt de la ciutadania. L’objectiu principal és beneficiar totes les persones mitjançant l’establiment de marcs més respectuosos i oberts envers la diversitat. 
Aquesta perspectiva distingeix quatre dimensions del gènere: el sexe, la identitat de gènere, l’expressió de gènere i l’orientació afectivosexual. A continuació, es presenten els conceptes principals i en el glossari es pot trobar una definició detallada de cada terme específic que apareix en el text.
El sexe és la categoria que defineix les característiques biològiques del nostre cos (cromosomes, gònades, càrrega hormonal, genitals...). Tradicionalment, la biologia ha classificat els cossos en dues categories: mascle i femella. Les persones que neixen en cossos que no encaixen en aquesta lògica binària es denominen persones intersexuals o amb diferències en el desenvolupament sexual (DDS).
La identitat de gènere és el gènere amb el qual una persona s’identifica. Tot i que tradicionalment s’ha generalitzat la idea que les persones són cisgènere, és a dir, que les femelles s’han d’identificar com a dones i els mascles, com a homes, les persones trans mostren que el gènere atribuït en néixer en funció del sexe no té per què correspondre’s amb la identitat sentida. A més, cal destacar que les formes d’identificació no es limiten només al binomi dona/home, ja que també hi ha persones queer, que no s’identifiquen ni com a dones ni com a homes.
L’expressió de gènere fa referència a la presentació externa o l’aparença a través dels comportaments, la roba, el pentinat, la veu, etc. Socialment, hi ha una divisió clara entre els comportaments associats a la feminitat i els associats a la masculinitat. L’expressió de gènere no ha de ser fixa ni necessàriament coincideix amb la identitat de gènere. Per exemple, una dona pot mostrar una aparença considerada masculina, i això no vol dir que se senti identificada com a home. El problema és que socialment s’atribueixen uns comportaments i uns rols determinats a homes i dones menystenint les persones que s’allunyen de la norma.
L’orientació afectivosexual es refereix a la tendència d’una persona a sentir afecte i atracció sexual per les persones del seu mateix sexe, de l’altre sexe o de tots dos sexes: homosexual, heterosexual o bisexual, respectivament.
El sistema social tradicional estableix una ordenació específica per a aquestes quatre dimensions, coneguda com a heteronormativitat (vegeu el glossari). Fonamentalment, estableix que les persones nascudes amb sexe «femella» han de tenir una identitat de gènere «dona», una expressió de gènere «femenina» i han de tenir una orientació sexual «heterosexual». Per contra, les persones nascudes amb sexe «mascle», han de tenir una identitat de gènere «home», una expressió de gènere «masculina» i una orientació sexual «heterosexual». Això comporta que visquem en una societat heteronormativa. 
No obstant això, la diversitat afectivosexual i de gènere mostra que aquest ordre no és natural ni immutable, sinó que respon a una construcció social i cultural. El problema rau en el fet que les persones que no s’identifiquen amb aquest sistema de valors establert s’exposen a diferents formes de discriminació i violència. Aquests conceptes, d’altra banda, són dinàmics i en construcció permanent.
(Alguns elements clau relacionats amb les persones LGBTI+ que s’han de considerar a l’hora de crear el Pla:
· La població LGBTI+ és molt heterogènia i presenta realitats amb necessitats específiques molt diverses. No són iguals les necessitats de les dones lesbianes, dels homes gais, les persones bisexuals, les persones trans, les persones intersexuals o les persones queer.
· Dins d’una mateixa sigla també hi ha molta diversitat. Cal tenir en compte la classe social, l’edat, la procedència, la religió i un llarg etcètera de dimensions que determinen les seves discriminacions i els seus privilegis. 
· Un altre element important a tenir en compte és l’acrònim LGBTI+. Aquest es fa servir per fer referència col·lectivament a les persones lesbianes, gais, bisexuals, trans, intersexuals, queers i altres, si bé les sigles es poden trobar de diverses maneres en els plans o programes municipals (LGTBIQA+, LGBTIQ+, LGBTI, LGTB+, LGBT, LGTBQ, LGTB, etc.).)
2.2. [bookmark: _Toc232076152]Marc normatiu
[bookmark: _Toc232076153]       2.1.1. En l’àmbit internacional
En aquest àmbit hi ha diverses declaracions que prohibeixen la discriminació per raó d’orientació afectivosexual, identitat de gènere o expressió de gènere en qualsevol context. És el cas dels Principis de Yogyakarta, aprovats el 2007 per adaptar la Declaració dels Drets Humans a les persones LGBTI+, o de la Carta dels Drets Fonamentals de la Unió Europea. No obstant això, aquestes declaracions, tot i tenir un paper rellevant des del punt de vista simbòlic i de reconeixement, no tenen un caràcter vinculant, per la qual cosa són necessàries lleis específiques als diferents països que regulin aquests aspectes, tant a escala general com en l’àmbit de l’esport específicament. 
[bookmark: _Toc232076154]       2.1.2. En l’àmbit estatal
A Espanya, la Constitució proclama el dret a la igualtat de tracte i a la no-discriminació per raó de naixement, raça, sexe, religió, opinió o qualsevol altra condició o circumstància personal o social (art. 14), i estableix la dignitat de la persona i el lliure desenvolupament de la personalitat com a fonaments de l’ordre polític i de la pau social (art. 10). 
En el context esportiu, l’any 2020 es va afegir un apartat a la Llei 19/2007, d’11 de juliol, contra la violència, el racisme, la xenofòbia i la intolerància en l’esport, per incloure l’erradicació de l’LGBTI-fòbia. A més, la Llei de l’esport, a la qual el Congrés dels Diputats va donar llum verda el desembre de 2022, també fa referència explícita als drets de les persones LGBTI+. 
Això es concreta encara més en la Llei 4/2023, de 28 de febrer, per a la igualtat real i efectiva de les persones trans i per a la garantia dels drets de les persones LGTBI, que, en l’article 26 sobre esport, activitat física i educació esportiva, recull una sèrie de mesures específiques que les administracions públiques han de promoure. Entre aquestes, destaca el compromís de respectar la diversitat LGTBI per part de clubs, agrupacions i federacions esportives. A més, se’ls demana que apareguin explícitament en els estatuts i codis ètics de les seves organitzacions, així com en les normes reguladores de les competicions, i els exigeix plans de formació, prevenció, sensibilització i actuació contra la discriminació i l’LGBTI-fòbia en l’esport.
[bookmark: _Toc232076155]       2.1.3. En l’àmbit autonòmic
A Catalunya, disposem de la L13/2025 dels drets de les persones LGBTI i l’erradicació de l’LGBTI-fòbia. Aquesta Llei, aprovada pel Parlament de Catalunya el 29 de desembre de 2025, actualitza i amplia el marc legal per prevenir, reparar i erradicar qualsevol forma de discriminació i violència per orientació sexual, identitat o expressió de gènere i característiques sexuals, i obliga els poders públics a actuar amb diligència deguda, incorporant la perspectiva LGBTI en totes les polítiques públiques, incloent-hi l’àmbit esportiu.
També disposem de la  Llei 19/2020, del 30 de desembre, d’igualtat de tracte i no-discriminació. La normativa estableix els principis i procediments que garanteixen el dret a la igualtat de tracte i a la no-discriminació, el respecte a la dignitat humana i la protecció davant de qualsevol conducta de discriminació que pugui atemptar contra la dignitat de les persones.
[bookmark: _Toc232076156]        2.1.4. En l’àmbit municipal

(Hi podeu incloure normativa o plans específics de l’àmbit municipal. Per fer aquest recull, es pot fer servir la taula Fase 2_Anàlisi_Polítiques mpals del document «Eines de suport al Pla». En cas que no n’hi hagi, es recomana eliminar aquest apartat.)


3. [bookmark: _Toc232076157]Metodologia

(A continuació, es presenta un text model que s’ha de reescriure en funció dels mètodes que s’hagin utilitzat i les persones que hi hagin participat.)
Per analitzar la situació de les persones LGBTI+ en el context esportiu, s’han dut a terme diversos mètodes de recollida de dades quantitatives i qualitatives. En el primer cas, s’ha recollit la informació de què es disposa al municipi: afegir les dades en referència a la recollida d’informació primària. En segon lloc, les dades qualitatives s’han obtingut mitjançant: afegir els mètodes que s’han dut a terme entrevistes en profunditat, grup de discussió, altres persones LGBTI+, representants esportius, parts interessades (persones expertes en la temàtica, personal municipal vinculat a polítiques LGBTI+, representants d’associacions feministes, membres de la comunitat educativa, etc.) per comprendre les seves necessitats, reptes i experiències. 
Al mateix temps, s’ha dut a terme una anàlisi secundària de dades que abasta informes, normatives, plans, estadístiques existents per obtenir una perspectiva completa de la situació actual. Aquesta combinació de mètodes proporciona una base sòlida per identificar les fortaleses, debilitats, oportunitats de millora i àrees de necessitat per desenvolupar línies estratègiques eficaces en el marc del Pla.
(Aquí cal incloure l’anàlisi de dades de plans LGBTI+ del municipi en qüestió —no necessàriament d’esports—, així com altres localitats properes que puguin tenir relació amb l’ens local o puguin ser d’interès.)
3.1. [bookmark: _Toc232076158]Procés d’elaboració
(Per elaborar aquest apartat, vegeu l’apartat 4. Fases i tasques a desenvolupar de la guia d’implementació.) 
(A continuació es presenta un text orientatiu que s’ha de modificar en funció de les necessitats de cada municipi.)
Aquest Pla s’ha desenvolupat (o es desenvoluparà) en les fases següents:
Fase X. Constitució de l’equip motor
En la fase inicial del Pla s’ha constituït l’equip motor. Els membres de l’equip motor són  nom de les persones i/o institucions que formen el grup motor. La persona referent que dirigeix i coordina el Pla és nom de la persona. Aquest equip ha fet X sessions de treball i es reuneix cada X temps. Les funcions principals són desenvolupar la planificació estratègica del Pla; col·laborar en la coordinació de les activitats; establir sinergies amb els agents del territori que puguin contribuir-hi; captar les necessitats i les oportunitats que sorgeixen durant la implementació; valorar-ne el desenvolupament i l’assoliment dels objectius; vetllar per la comunicació de les accions.
Fase X. Elaboració de l’anàlisi i la diagnosi
Per a l’anàlisi i la diagnosi s’han recollit dades en X àmbits:
a) Les polítiques municipals: s’ha analitzat el marc normatiu municipal i s’ha fet un buidatge dels X projectes realitzats.
[bookmark: _Hlk155687940]b) Les organitzacions i agents vinculats a les persones LGBTI+ i a l’àmbit esportiu: s’han buscat les diverses organitzacions, els diversos agents i s’han fet X entrevistes per saber quines accions duen a terme.
c) Les vivències de les persones LGBTI+ en el context esportiu: s’han fet X entrevistes per conèixer les experiències de les persones LGBTI+ en l’entorn esportiu del municipi. 
Fase X. Disseny del Pla d’acció
Per dissenyar el pla d’acció, s’han establert X objectius específics que es desenvoluparan amb X línies estratègiques i mitjançant X programes en total, cadascun amb les seves accions concretes, prioritzades, i durant un màxim de anotar la duració del pla.
Fase X. Aprovació del Pla
Aquesta fase ha permès validar oficialment les línies estratègiques, programes i accions proposades per promoure la inclusió i la diversitat LGBTI+ en l’àmbit esportiu local. Aquesta aprovació formal confirma el compromís de l’Administració municipal en la creació d’un entorn esportiu més igualitari i respectuós amb la diversitat LGBTI+.
Fase X. Implementació del Pla
El desplegament del Pla s’inicia amb una campanya de comunicació per fer conèixer a la ciutadania l’existència del Pla, quines accions es duran a terme i com podran participar-hi. La coordinació i dinamització de les accions es duu a terme gràcies a l’esforç del personal tècnic i electe de nom de l’ajuntament.
Fase X. Seguiment i avaluació
El plantejament d’indicadors de seguiment per a la valoració contínua és primordial per avaluar anualment el pla. S’ha tingut en compte un total d X indicadors de les línies estratègiques següents: formació i sensibilització; visibilitat; prevenció i protecció; governança; sinergies.  

4. [bookmark: _Toc232076159][bookmark: _heading=h.gjdgxs]Situació actual a nom del municipi 
En aquest apartat es duu a terme una radiografia sobre les situacions que viuen les persones LGBTI+ en el context esportiu i les actuacions que s’estan fent des dels diferents serveis i àrees de l’Ajuntament de nom del municipi. Els objectius de l’anàlisi i diagnosi són els següents:
· Conèixer el nivell d’implementació de la diversitat afectivosexual i de gènere en l’àmbit esportiu i el grau de coneixement que tenen el personal tècnic i el polític d’aquesta realitat.
· Recollir els projectes o les accions en l’àmbit esportiu amb perspectiva LGBTI+ que s’hagin dut a terme al municipi.
· Esbrinar les possibles estratègies d’actuació que ja s’hagin dut a terme o que es puguin incorporar en l’àmbit esportiu en el futur Pla.
· Identificar les organitzacions i agents més rellevants que estiguin intervenint actualment o que puguin fer-ho en un futur. 
· Descobrir les situacions de LGBTI-fòbia que s’han donat en el context esportiu del municipi o exemples de sensibilització i empatia vers les persones LGBTI+.
· Conèixer les realitats de les persones LGBTI+ del municipi en el context esportiu: discriminacions que pateixen, espais de trobada, situacions en àmbits concrets (escoles, clubs, instal·lacions, espai públic, esdeveniments esportius, etc.).
· ...
(Cada ens local pot escollir o ampliar els objectius que aquí es presenten, segons l’enfocament que es vulgui donar al Pla d’inclusió.)
4.1. [bookmark: _Toc232076160]Anàlisi

Per analitzar la inclusió de les persones LGBTI+ en l’àmbit esportiu local, es recullen dades en tres àmbits principals: polítiques municipals, organitzacions i agents vinculats a les persones LGBTI+. Finalment, es recullen les vivències de les persones LGBTI+ en el context esportiu. (Es pot consultar la informació recollida en l’annex 1.) 
(Aquí podeu descriure la situació al municipi en funció de la disponibilitat de la informació. Aquesta descripció es pot fer a partir de les indicacions de la guia d’implementació i amb el suport de les tres taules facilitades a la pestanya: Fase 2_Anàlisi, en color vermell, del document «Eines de suport al Pla».)
4.1.1. [bookmark: _Toc232076161]Descripció de les polítiques municipals
A continuació, es presenten els projectes i accions que s’han fet en relació amb les polítiques municipals LGBTI+. 
(Aquí podeu incloure la redacció dels projectes o accions fetes o en curs (plans LGBTI+, formacions, campanyes de visibilitat, prevenció de violències,  subvencions, etc.) de la pestanya Fase 2_Anàlisi_Polítiques mpals del document «Eines de suport al Pla». No cal detallar el marc normatiu. Aquest ja s’ha incorporat a l’apartat 2.1.4.)
4.1.2. [bookmark: _Toc232076162]Organitzacions i agents existents
(Modifiqueu el text amb informació específica del municipi.)
Actualment, el municipi compta amb un total de nombre d’organitzacions LGBTI+ actives que ofereixen una àmplia gamma de serveis i recursos. Aquestes organitzacions són diverses. 
Algunes, com nom/s de la/les organització/ons, se centren en l’educació i la sensibilització, i proporcionen formació i materials educatius a les escoles i al públic general. Altres, com nom/s de la/les organització/ons, són més actives en l’àmbit de l’activisme, i lluiten per la igualtat de drets i la protecció legal de les persones LGBTI+. També n’hi ha d’altres, com nom/s de la/les organització/ons, que organitzen grups de suport emocional, ofereixen assessorament legal i ajuda en temes de salut i benestar específics de les persones LGBTI+. En l’àmbit esportiu, trobem nom/s de la/les organització/ons, que té/tenen com a objectiu organitzar esdeveniments i activitats esportives dirigides a persones LGBTI+.
Un aspecte destacable d’aquestes organitzacions és la capacitat per atendre col·lectius concrets. Hi ha organitzacions com nom/s de la/les organització/ons especialitzades en el suport a joves LGBTI+, que proporcionen espais segurs i recursos per a aquest grup d’edat. D’altra banda, algunes organitzacions, com nom/s de la/les organització/ons, se centren a donar visibilitat i suport a les persones trans.
Les organitzacions LGBTI+ d nom del municipi són pilars fonamentals en la construcció d’una comunitat més inclusiva.
A nom del municipi destaca la presència de persones referents LGBTI+. Entre elles, nom/s de la/les persona/ones referent/s, líder en l’activisme LGBTI+, ha impulsat iniciatives clau per la igualtat de drets. nom/s de la/les persona/ones referent/s, com a esportista, ha esdevingut un model a seguir, mostrant que l’orientació afectivosexual no limita la pràctica esportiva. Figures com nom/s de la/les persona/ones referent/s, destacat/destacada/destacats/destacades en l’àmbit esportiu / educatiu / professional, etc., han contribuït significativament a la visibilitat LGBTI+. La seva influència és vital en la promoció d’una societat més inclusiva a nom del municipi.
Per altra banda, s’han dut a terme diverses accions per fomentar el respecte envers les persones LGBTI+ en l’àmbit esportiu. S’han establert polítiques d’igualtat de gènere i d’orientació afectivosexual, identitat de gènere i expressió de gènere en tots els nivells esportius. A més, es fa/fan / actualment no s’ha realitzat cap taller/s de sensibilització i formació per a professionals del món de l’esport i esportistes, enfocats en el reconeixement i la celebració de la diversitat, per exemple afegir els títols dels tallers o cursos o accions de formació.
Com a bona pràctica, cal destacar que les instal·lacions esportives del municipi exhibeixen simbologia inclusiva; s’han creat protocols contra l’assetjament per raó de gènere o d’orientació afectivosexual, identitat de gènere i expressió de gènere. 
Per altra banda, es destaca l’esdeveniment esportiu de nom/s de/dels l’esdeveniment/s que ha/han servit com a plataforma per promoure missatges de tolerància i inclusió, mostrant un compromís ferm amb els drets LGBTI+. 
Aquestes iniciatives són el resultat de la col·laboració entre les entitats esportives locals, les organitzacions LGBTI+ i l’ens municipal, i evidencien un esforç conjunt per garantir que l’esport a nom del municipi sigui un espai segur i acollidor per a tothom.
(Seguidament, podeu afegir qualsevol informació d’interès.)

4.1.3. [bookmark: _Toc232076163]Les vivències de les persones LGBTI+
(Modifiqueu el text amb informació específica del municipi.)
Les discriminacions que pateixen les persones LGBTI+ al municipi són diverses. Una de les principals és l’assetjament escolar i el llenguatge homofòbic o transfòbic. Malauradament, aquest llenguatge és comú en espais esportius i genera un entorn hostil que pot dissuadir la participació LGBTI+ i afectar el benestar emocional dels esportistes. 
Una altra de les principals discriminacions trobades és anotar les discriminacions detectades (per exemple: l’exclusió de participar en competicions i activitats esportives, basada en la identitat de gènere). Finalment, també cal esmentar altres discriminacions detectades (per exemple: la falta de representació LGBTIQ+ en les estructures de presa de decisions esportives o la formació insuficient en diversitat dels professionals del món esportiu), fet que contribueix a la persistència d’actituds discriminatòries i a l’absència de suport estructurat envers les persones LGBTI+. 
També cal fer referència que les persones LGBTI+ a nom del municipi gaudeixen de diversos elements facilitadors que promouen la seva pràctica esportiva. Un d’aquests és anotar les iniciatives que fomenten la pràctica esportiva (per exemple: la creixent existència de lligues i equips esportius amigables amb les persones LGBTI+, que proporcionen espais segurs i acollidors per a la pràctica esportiva sense temor al judici o a la discriminació. A més, les campanyes de visibilitat adreçades a l’àmbit esportiu també han estat clau en la creació d’un ambient més obert). 
(Seguidament, podeu afegir qualsevol informació d’interès.)
4.2. [bookmark: _Toc232076164]Diagnosi
Com a element imprescindible en el desenvolupament del Pla, la diagnosi proporciona una comprensió profunda de les realitats i desafiaments de la política esportiva municipal per garantir una activitat física i un esport amb més diversitat i lliure de LGBTI-fòbia. 
A partir de les dades de l’anàlisi, es busca identificar les fortaleses, debilitats i oportunitats de millora detectades de forma global per orientar les estratègies inclusives que es desenvoluparan en aquest Pla. Es recopilen de forma esquemàtica en la taula següent:


	Fortaleses
	Debilitats

	






	

	Oportunitats de millora

	










(A partir de la interpretació de les dades, mitjançant el suport de la taula facilitada en la pestanya Fase 2_Diagnosi global, en color vermell, del document «Eines de suport al Pla», cal determinar fortaleses, debilitats i oportunitats de millora detectades per impulsar la diversitat i la inclusió de les persones LGBTI+ en el context esportiu del municipi.
Un cop valorada la situació en cada àmbit, en aquest apartat es poden recollir les fortaleses, debilitats i oportunitats de millora detectades.)
5. [bookmark: _Toc232076165]Pla d’acció
5.1. [bookmark: _Toc232076166]Objectius generals del Pla
· [bookmark: OLE_LINK9][bookmark: OLE_LINK10]Crear un entorn esportiu inclusiu i respectuós per a les persones LGBTI+.
· Promoure la diversitat afectiva, sexual i de gènere.
· [bookmark: OLE_LINK7][bookmark: OLE_LINK8]Eliminar les barreres discriminatòries que pot haver-hi en l’àmbit esportiu.
· ...
(Cada municipi pot escollir o ampliar els objectius que aquí es presenten, d’acord amb l’enfocament del Pla d’inclusió propi.)
5.2. [bookmark: _Toc232076167]Línies estratègiques
(En aquest model es proposen cinc línies estratègiques amb l’objectiu i els programes associats corresponents —amb un total de 25. A la fase de disseny del Pla d’acció cada municipi ha d’escollir i ajustar les línies estratègiques que vol abordar en el seu Pla, així com els programes a desenvolupar. Un cop establertes les línies estratègiques i programes a dur a terme, cada municipi ha de concretar les accions a desenvolupar.
En el document «Eines de suport al Pla», en pestanyes de color blau, es poden trobar cinc taules que faciliten l’elecció de les línies estratègiques i els programes, així com la concreció de les accions per a cada un dels programes proposats.)
A continuació, es presenten les diverses línies estratègiques amb els objectius específics associats:
	Línia estratègica 1. Formació i sensibilització
Objectiu específic 1. Promoure la sensibilització i la prevenció de la discriminació per raó d’orientació sexual als centres educatius, entitats i administracions vinculades a l’esport i l’educació física.

	Línia estratègica 2. Visibilitat
Objectiu específic 2. Visibilitzar les persones LGBTI+ en l’activitat física i l’esport per trencar prejudicis i estigmes envers la diversitat d’orientació afectivosexual, identitat de gènere i expressió de gènere.

	Línia estratègica 3. Protecció
Objectiu específic 3. Crear entorns segurs per a la pràctica físicoesportiva de les persones LGBTI+.

	Línia estratègica 4. Governança
Objectiu específic 4. Impulsar polítiques esportives inclusives envers les persones LGBTI+.

	Línia estratègica 5. Creació de sinergies
Objectiu específic 5. Afavorir les sinergies entre els diferents agents implicats de l’àmbit esportiu, l’àmbit LGBTI+ i altres agents del territori.



(En aquest apartat només cal indicar per ordre de nom els objectius que s’ha decidit treballar. La resta s’han d’eliminar d’aquesta llista. És important tenir en compte la correlació entre els objectius i els programes.)

5.3. Programes i accions
A continuació, es presenten els diversos programes del Pla emmarcats dins de cada una de les línies estratègiques plantejades.
	Línia estratègica 1. Formació i sensibilització

	Programa 1.1
	Organització de formacions sobre orientació afectivosexual, identitat de gènere o expressió de gènere per a esportistes, personal tècnic i persones responsables de les entitats esportives i personal dels organismes municipals.

	Programa 1.2 
	Realització de campanyes periòdiques de sensibilització per promoure el respecte envers totes les persones LGBTI+ i celebrar la diversitat.

	Programa 1.3 
	Col·laboració amb influenciadors, esportistes i figures destacades del municipi per difondre missatges d’inclusió i respecte.

	Programa 1.4 
	Creació d’una campanya de suport a les persones LGBTI+ amb persones aliades (persones que donen suport al col·lectiu LGBTI+ i en defensen els drets, sense formar-ne part).

	Programa 1.5
	Incorporació de simbologia i decoració relacionada amb la diversitat LGBTI+ en espais públics vinculats a l’àmbit esportiu.



	Línia estratègica 2. Visibilitat

	Programa 2.1
	Organització d’esdeveniments esportius especials i programes d’activitat fisicoesportiva que promoguin la inclusió i celebrin la diversitat de les persones LGBTI+.

	Programa 2.2 
	Celebració de les diades internacionals de visibilitat de les persones LGBTI+. 
(Vegeu els dies internacionals LGBTI a https://igualtat.gencat.cat/ca/ambits-dactuacio/lgbti/dies-internacionals-lgbti/index.html.)

	Programa 2.3 
	Identificació i visibilitat de persones LGBTI+ vinculats a l’activitat fisicoesportiva perquè n’esdevinguin referents.

	Programa 2.4 
	Incorporació de continguts relacionats amb la temàtica LGBTI+ i esport als mitjans de comunicació local i les xarxes socials.

	Programa 2.5
	Creació d’una etiqueta específica del municipi per agrupar continguts relacionats amb la temàtica.



	Línia estratègica 3. Protecció

	Programa 3.1
	Inclusió de les persones LGBTI+ en els protocols marc locals existents per a la prevenció, la detecció i l’actuació contra les situacions d’assetjament sexual o per raó de sexe, identitat de gènere o orientació sexual, i altres conductes masclistes o LGBTI-fòbiques en l’esport.

	Programa 3.2 
	Incentivació de l’adhesió als protocols marc locals existents o creació de protocols d’actuació propis entre les entitats i instal·lacions esportives.

	Programa 3.3 
	Creació d’una bústia de denúncies de situacions discriminatòries o LGBTI-fòbiques.

	Programa 3.4 
	Elaboració d’un model de codi de conducta per afavorir la inclusió de les persones LGBTI+ a l’entitat.

	Programa 3.5
	Garantia que els vestuaris i els banys de les instal·lacions esportives municipals permeten que les persones trans i intersexuals se sentin segures i còmodes.

	Programa 3.6
	Facilitació de suport psicosocial als membres de la comunitat afectats per discriminació en l’àmbit esportiu.

	Programa 3.7
	Revisió amb perspectiva LGBTI+ del reglament d'instal·lacions esportives del municipi (tant les públiques com les privades, del teixit associatiu i comercial)



	Línia estratègica 4. Governança

	Programa 4.1
	Creació d’una comissió, figura o grup motor que desenvolupi el Pla i en faci el seguiment i l’avaluació.

	Programa 4.2 
	Garantia que tota la documentació administrativa i els formularis compleixen la normativa vigent perquè les persones trans i intersexuals siguin tractades i anomenades d’acord amb el nom sentit, encara que siguin menors d’edat. 
(Vegeu les recomanacions per incloure la diversitat sexual i de gènere als espais esportius de la Generalitat de Catalunya (2019): https://igualtat.gencat.cat/web/.content/Ambits/LGBTI/Servei_Atencio_Integral/Recomanacions-espais-esportius-diversitat-sexual-genere.pdf.)

	Programa 4.3 
	Inclusió de criteris LGBTI+ en les convocatòries de subvencions, contractes, licitacions i plecs de condicions.

	Programa 4.4 
	Creació d’una línia específica d’ajuts per a projectes i accions vinculades al Pla dins les convocatòries de subvencions ordinàries.

	Programa 4.5
	Establiment com a mèrit per a l’obtenció de subvencions una formació periòdica en temes LGBTI+ per a entitats, clubs i associacions esportives, vinculades a l’activitat física i l’esport que reben subvencions.



	Línia estratègica 5. Creació de sinergies

	Programa 5.1
	Creació d’una taula de treball entre entitats esportives, entitats LGBTI+ i organismes municipals del municipi per impulsar accions i aconseguir suport i orientació.

	Programa 5.2 
	Incorporació d’informació de l’àmbit esportiu al Servei d’Atenció Integral LGBTI+ o similar.

	Programa 5.3 
	Col·laboració amb centres educatius per introduir el respecte envers totes les persones LGBTI+ i celebrar la diversitat en l’activitat física i l’esport.

	Programa 5.4 
	Dinamització dels comerços i empreses locals per mostrar el seu suport a les persones LGBTI+ a través de decoració, promocions o patrocini d’esdeveniments esportius.



(En aquest apartat només cal indicar per ordre de nom els objectius que s’ha decidit treballar. La resta s’han d’eliminar d’aquesta llista. És important tenir en compte la correlació entre els objectius i els programes.
Per a cada programa, cal elaborar tantes taules com programes es disposin, seguint la Taula 1. Guia per a la implementació dels programes que es pot trobar a l’apartat de la Guia: 4. Fases i tasques a desenvolupar [Fase 3b) Concreció de les accions]. 
Cal copiar totes les taules en aquest apartat. 
5.4. [bookmark: _Toc232076168]Calendari
A continuació, es presenta el calendari del Pla on es pot trobar la temporització dels programes i les accions establertes: 
(Es pot fer amb el suport de la taula facilitada a la pestanya Fase 3_Calendari del document «Eines de suport al Pla», en color groc. 
En aquest apartat cal incloure els programes i les accions ja programats segons la temporització, que es proposa de quatre anys —cada municipi pot ajustar-ho a les seves particularitats.
Cal copiar la taula de la pestanya Fase 3_Calendari del document ‘«Eines de suport al Pla».)
5.5. [bookmark: _Toc232076169]Pressupost
Tot seguit, es detalla el pressupost del Pla, tenint en compte el cost dels diversos programes i les accions que es desenvoluparan. 
	Concepte
	Capítol
	Unitat
	Import
	Total

	Programa X
	 
	
	 
	 

	Acció X
	 
	
	 
	 

	Acció X
	 
	
	 
	 

	Acció X
	 
	
	 
	 

	...
	 
	
	 
	 

	Programa X
	 
	
	 
	 

	Acció X
	 
	
	 
	 

	Acció X
	 
	
	 
	 

	Acció X
	 
	
	 
	 

	...
	 
	
	 
	 



(Cal adaptar el pressupost a la realitat del municipi. Es pot copiar la taula de la pestanya Fase 3_Calendari del document «Eines de suport al Pla».)

5.6. [bookmark: _Toc232076170]Difusió 
Al llarg de tota l’elaboració i desenvolupament del Pla, se’n farà difusió. La taula següent mostra les diverses accions que es duran a terme: 
(Cal fer una taula a partir de la pestanya Fase 5_Difusió accions del document «Eines de suport al Pla» i copiar-la en aquest apartat.)
5.7. [bookmark: _Toc232076171]Seguiment i avaluació del Pla
Per supervisar de manera regular les accions implementades, analitzar els resultats i recollir la retroalimentació per part dels diferents agents, es proposa un procés que permet ajustar les línies estratègiques, els programes i les accions segons les necessitats, a fi d’assegurar la consecució dels objectius plantejats.
Part de l’èxit del Pla rau en l’avaluació i el seguiment continuat. Per garantir l’eficàcia dels diversos programes i les accions implementades, durant els XX anys de vigència del Pla, s’elaborarà anualment un informe que recollirà el seguiment de les accions establertes a partir dels indicadors d’avaluació, la valoració i les observacions de les persones responsables, i la retroalimentació dels membres de la comunitat. 
(D’acord amb els indicadors de seguiment i les necessitats emergents, cal fer els ajustos pertinents. Vegeu la pestanya Fase 6_Seguiment i avaluació del document «Eines de suport al Pla», en color lila.
Si es creu oportú, en aquest apartat es poden compartir els indicadors.
Si s’ha fet una anàlisi i diagnosi completes, es recomana que la vigència del Pla sigui de quatre anys. Si no s’han fet, que tingui una duració de 2 a o menys.)


6. [bookmark: _Toc232076172]Glossari
A continuació, es presenta un glossari de les definicions de termes específics amb l’objectiu de facilitar la comprensió a les persones que no estiguin familiaritzades amb la matèria (a partir del diccionari temàtic del TERMCAT i del glossari de la Guia per a l’elaboració de plans locals LGBTI de la Diputació de Barcelona, 2017).
· Bisexual: persona que sent atracció sexual per homes i per dones.
· Cisgènere (o cis): persona que no és trans, és a dir, que s’identifica amb la identitat de gènere que li ha estat assignada en néixer.
· Expressió de gènere: «expressió d’un mateix com a dona o com a home (o tots dos o cap d’ells) en la presentació externa o l’aparença a través del comportament, la indumentària, el pentinat, la veu, els trets físics, etc.» (Takács, 2006). L’expressió de gènere es veu notablement condicionada per les expectatives socials que les persones tenen sobre com s’han de comportar els homes i les dones. L’expressió de gènere no ha de ser fixa ni ha de coincidir necessàriament amb el sexe o la identitat de gènere de la persona.
· FLINTA*: abreviatura de l’alemany Frauen, Lesben, Intergeschlechtliche, nichtbinäre, trans und agender Personen (‘dones, lesbianes, intersexuals, no binàries, trans i agènere’); l’asterisc representa totes les identitats de gènere no binàries. També es pot utilitzar per designar espais i esdeveniments sense homes cisgènere.
· Identitat de gènere: «experiència de gènere que una persona sent internament i individualment, que pot coincidir o no amb el sexe assignat en néixer, i comprèn la percepció personal del cos (que pot comportar, si així s’escull lliurement, la modificació de l’aparença a través de la medicina, la cirurgia o altres mitjans) i altres expressions de gènere, incloent-hi la indumentària, el llenguatge i la gestualitat. La identitat de gènere no és el mateix que l’orientació sexual, i les persones transsexuals es poden identificar com a heterosexuals, bisexuals o homosexuals» (FRA, 2009).
· Heteronormativitat: reforç que observen moltes institucions socials de determinades creences sobre el suposat paral·lelisme entre sexe, gènere i sexualitat, el qual es dona per fet. Algunes d’aquestes creences són la idea que les persones es classifiquen en dues categories complementàries diferents (home i dona); que les relacions sexuals i conjugals només són normals si es donen entre persones de sexes diferents; que les relacions íntimes entre persones del mateix sexe no tenen valor sexual, o que a cada sexe li correspon un rol natural a la vida.
· Heterosexualitat: atracció emocional, romàntica o sexual envers les persones del sexe oposat.
· Homofòbia: «por o aversió irracional contra l’homosexualitat i contra les persones lesbianes, gais o bisexuals (LGB) basada en el prejudici» (FRA, 2009).
· Homosexualitat: atracció emocional, romàntica o sexual envers les persones del mateix sexe.
· Persones intersexuals o amb DDS (diversitats del desenvolupament sexual): presenten una combinació intermèdia o atípica de trets físics que s’atribueixen a homes i dones, com ara una combinació poc freqüent de cromosomes, variabilitat genètica o gonadal o diferències sexuals congènites.
· Lesbofòbia: por o aversió irracional contra les dones lesbianes.
· LGBTI+: acrònim que es fa servir per fer referència col·lectivament a les persones lesbianes, gais, trans, bisexuals, intersexuals, queers i altres.
· LGBTI-fòbia: por o aversió irracional contra les persones lesbianes, gais, trans, bisexuals, intersexuals, queers i altres.
· Orientació sexual: «capacitat d’atracció emocional, afectiva i sexual profunda de les persones envers persones d’un altre gènere o del mateix gènere o de més d’un gènere, així com les relacions íntimes i sexuals que hi estableixen» (FRA, 2009).
· Persones trans: tenen una identitat de gènere diferent del gènere assignat en néixer i que poden dur a terme canvis corporals (quirúrgics, hormonals, etc.) per adequar-se a la imatge corporal socialment establerta en funció del seu gènere sentit. Mentre que les dones trans (o trans femenines) han nascut en un cos masculí i se senten dones, els homes trans (o trans masculins) canvien de dona a home.
· Trans: terme paraigua per referir-se a totes les identitats dins de l’espectre d’identitat de gènere que no li ha estat assignada en néixer.
· Transfòbia: por irracional a la no conformitat de gènere o a la transgressió de gènere, com ara la por o l’aversió a les dones masculines, els homes femenins, les persones transvestides, trans o altres que no s’ajusten amb els estereotips de gènere.
· Queer: persona que no subscriu la divisió binària tradicional dels gèneres i rebutja d’identificar-se amb un home o amb una dona o amb una orientació sexual específica.
Podeu consultar tot el vocabulari terminològic LGTB (lèsbic, gai, bisexual i transgènere) en el diccionari temàtic del TERMCAT. 

8. [bookmark: _Toc232076174]Annex 1
(Cal incloure a l’annex les taules de diagnosi facilitades en el document «Eines de suport al Pla» (pestanyes: Fase 2_Anàlisi_Polítiques mpals, Fase 2_Anàlisi_Agents i Fase 2_Anàlisi_Vivències, en color vermell.)

